《蕙兰芳引 和冒鹤汀韵，赠畹华》
清代·程颂万

坊畔倚栊，尽凄听、故京遗曲。殢海角行尘，拚老大还讳哭。

扇香恨罥，散梦绮、湘天余绿。苦万场唤遍，姓字传芬相续。

忍赚修梅，中年痴况，袖绊寒竹。忆庵语人回，闲访旧窗片玉。

惊心量海，泪珠几斛。饶翠禽、偏占晚枝春独。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。